钦定古今图书集成/明伦汇编/氏族典/第290卷 > 唐求
## 钦定古今图书集成/明伦汇编/氏族典/第290卷 > 唐求

按《尚友录》：求放旷疏逸，方外人也，吟诗。有得书大瓢
中，后卧病，投瓢于江曰：“得之者方知我苦心耳。”瓢至
新渠江有识之者曰：“此唐山人诗瓢也。”接得十才二
三，题郑处士隐居云：“不信最清旷，及来愁已空。数点
石泉雨，一溪霜叶风。业在有山处，道成无事中。酌尽
一杯酒，老夫颜亦红。”